Lumu, nakulabira okukaayana wakati w’okutu n’eriiso. Bano ababiri baali bakaayana okumanya ani ku bo asinga omugaso. Kutu yasoomooza liiso n’amugamba nti, "Nze nsinga okuba ow’omugaso! Nsobola okuwulira ekintu ne bw’oba nga tokirabye. Nsobola okuwulira nti ennyonyi eyitawo n’addala ekiro era ne ntegeeza mukama wange bwongo ku kibeera kiyiseewo nasobola okukitegeera era n’abeera mumativu. Singa mbeera ne mukama wange bwongo, abantu abayita mbawulira era ne bategeerekeka ggwe ne bw’oba nga toliiwo!” Wano liiso naye n’amwanukula nti, "Nze nsinga okuba ow’omugaso kubanga ggwe ne bw’owulira ekintu tosobola kumanya nfaanana yaakyo. So ate era waliwo ebintu ebitawoggana naye nga nze mbimanyi bwe bifaana. Okugeza, oyinza okumbuulira langi y’eggulu?” Bano baakaayana okumala ebbanga ggwanvu, naye nga tewali amatiza munne. Oluvannyuma bano baanoonya omuntu eyali ayinza okubamala empaka era yogaayoya nga bali wa mukama waabwe bwongo. Baamuyitiramu ensonga zaabwe era n’aziwuliriza bulungi. Olw’okuba nti bwongo ye yali akulira abantu bano bonna, teyayagala kubeera na ludda era ensonga yazikwata mu ngeri ya kikugu nnyo. Yabategeeza nga buli omu bwe yali ow’omugaso wamu n’okubalaga nti buli omu alina awantu w’asobola okugazisa ennyo okusinga ku mulala. Bwongo yatuuka okulaga obukulu bwe eri bombi. Wano yababuuza nti, “Ku mwembi ani asobola okukola nga nze siriiwo?” Basajja battu tebaalina kyakwanukula mukama waabwe olw’ensonga nti wadde kutu awulira naye tasobola kutegeera ky’awulidde nga bwongo takoze era bwe gwali ne ku liiso eyali tasobola kutegeera ky’alabye nga bwongo takoze. Ekyokuyiga ekisooka ekiri mu kagero kano kiri nti: Tulemenga kwewaana nga tebannatuwaana. Ekyokuyiga ekyokubiri kiri nti: Wadde twewaana okukola naye waliwo abatusinga okukola.